**Образац 12**

Jавно предузеће за обављање делатности од општег интереса за град Београд

„Београдска тврђава“, Београд, Теразије 3/V

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

за период од 01.01.2017. до 31.12.2017.

Београд, 30.01.2018.

**I ОСНОВНИ СТАТУСНИ ПОДАЦИ**

Пословно име: Jавно предузеће за обављање делатности од општег интереса за град

Београд „Београдска тврђава“, Београд

Седиште: Београд, Теразије 3/V

Претежна делатност: 90.02 – друге уметничке делатности у оквиру извођачке уметности

Матични број: 14716774

ПИБ: 101516631

Надлежно министарство: Скупштина града Београда

Делатности јавног предузећа/друштва капитала:

Јавно предузеће за обављање делатности од општег интереса за град Београд „Београдска тврђава“ oсновала је Скупштина града Београда 12. јула 2002. године као јавно предузеће за обављање културно-уметничке и пословне делатности, Решењем број: 3-208/02-XIII-01.

Предузеће се води у Регистру привредних субјеката Агенције за привредне регистре Републике Србије на основу Решења о регистровању превођења број БД. 12549/2005 од 24.04.2005. године и Решења о промени података број БД 129309/2013 од 06.12.2013. године. Јавно предузеће обавља делатност од општег интереса за град Београд, културно - уметничку и пословну делатност од општег интереса, са претежном делатности: 90.02 - друге уметничке делатности у оквиру извођачке уметности.

Поред наведене претежне делатности, Јавно предузеће је оснивачким актом и Статутом регистровано тако да може да обавља и следеће делатности: делатност музеја, галерија и збирки; делатности заштите и одржавање непокретних културних добара, културно-историјских локација, зграда и сличних туристичких споменика; медијског представљања; издавања књига и остале издавачке делатности; трговина на мало разном робом укључујући и трговину на мало на тезгама; као и многе друге делатности.

Годишњи програм пословања је усвојен од стране Надзорног одбора предузећа Одлуком дел.бр. 2940-1/16 од 20.12.2016.године. Скупштина града Београда на седници одржаној 29. децембра 2016. године дала је сагласност на Програм пословања предузећа за 2017. (Решењем број. 023-1040/16-С -29.децембар 2016. године).

**II ОБРАЗЛОЖЕЊЕ ПОСЛОВАЊА**

Предузеће је у току периода 01.01 – 31.12.2017. године пословало углавном у складу са усвојеним Програмом пословања предузећа за 2017.годину. Одступања у односу на планиране активности настала су из објективних и оправданих разлога.

Главне активности предузећа, везане су за туристичку сезону - период април-октобар, када је и највише посетилаца на простору Комплекса, где се реализује највећи број планираних програма.

Период 01.01 - 31.03. био је карактеристичан по активностима које су представљале припремне радње и активности за реализацију планираних активности у току туристичке сезоне. Обављене су набавке радова и услуга и закључени су уговори, како би се створили услови за нормално функционисање предузећа, као и реализација планираних активности у наредним периодима. Период 01.04 – 30.06. је карактеристичан по томе што почиње реализација планираних активности у пуном обиму, да би се планиране активности реализовале у највећем обиму током периода 01.06 -30.09. и у мањем обиму током периода 01.10.- 31.12.2017.године.

Сходно предходно усвојеној техничкој документацији – елаборату за план постављања привремених покретних објеката на простору Београдске тврђаве и Парка Калемегдан, успешно је спроведен конкурс за одређивање корисника места за постављање привремених покретних објеката. Изабрано је 13 корисника колица за продају сувенира, 3 корисника места за постављање колица за продају производа старих заната, један корисника места за постављање трзге-колица за продају разгледница и туристичких публикација, 3 корисника места за постављање тезги-колица за продају освежавајућих напитака, 3 корисника места за постављање апарата за кокице, 1 корисник места за постављање апарата за сладолед, један кориник локације за постављање сталка за продају балона и један корисник места за постављање специјализованог возила за шалтерску продају робе, за период 01.06.2017. – 31.05.2019.године. Изабрани корисници су одмах извршили уплату за излицитиране износе за период 01.06.2017. – 31.05.2018.године у укупном износу од 17.990.000 динара, а са обавезом да исти износ уплате најкасније до 31.05.2018. године - за период 01.06.2018. – 31.05.2019.године.

„Фриком“ доо је као најбољи понуђач по спрведеном конкурсу добио право да на 9 одређених локација на Београдској тврђави“ и Парку Калемегдан продаје сладолед из за ту намену направљених конзерватора, у периоду 01.06.2017. – 31.05.2019.године. Исти је одмах извршио уплату у износу од 7.650.000 динара за период 01.06.2017. – 31.05.2018.године, а са обавезом да исти износ уплати најкасније до 31.05.2018. године - за период 01.06.2018. – 31.05.2019.године.

Током првог квартала 2017.године спроведене су јавне набавке неопходне за реализацију планираних програма и тако се стекли услови за реализацују истих. Закључени су уговори за монтажу и демонтажу изложбених постамената и електро инсталација за изложбе које предузеће реализује у јавном простору - Савско шеталиште, Алеја Хероја и друге локације у оквиру планираних сопствених изложби и изложби за потребе других. Закључен је и уговор за изнајмњивање аудио, видео и друге опреме неопходне за реализацију програма, затим уговор за набавку режијског материјала за програме, уговор за набавку расветне опреме и електричних светиљки за објекте на Комплексу и простор за изложбе на отвореном на Савском шеталишту, уговор за набавку 30 столица са колицима за одлагање и манипулацију, неопходних за реализацију програма предузећа . Реализовани су следећи програми:

ИЗЛОЖБЕНА ДЕЛАТНОСТ

Реализоване изложбе на Савском шеталишту

* Изложба „Фрагменти II: Београд“ (19 – 26. април 2017. г.), изложба графика „аустралијске Српкиње“ Весне Клачар-Недимовић;
* Изложба „Кључеви Белог града - Београд 1867. године“ (18. април – 15. мај 2017. г.);
* Изложба "ЕУ - Бугарска - Софија" (1 – 15. април 2017. г.) у организацији Амбасаде Републике Бугарске у Београду;
* Изложба "Београд у очима миграната" (15 – 30. мај 2017. г.) у организацији Фондације Ана и Владе Дивац;
* Изложба „Топлички устанак 1917“ коју су приредили Народни музеј Топлице из Прокупља и

Музеј жртава геноцида из Београда поводом стогодишњице Топличког устанка, од 8 -15. јуна;

- Изложбу фотографија „Херојска прича једног народа“ у периоду 13 -23. јул.17.г. организовала је Турска развојна агенција за међународну помоћ и сарадњу (ТИКА) и амбасада Републике Турске у Београду. На изложби су приказане фотографије агенције Анадолу настале 15. јула 2016. године, када је у Турској дошло до покушаја државног удара;

- Изложба фотографија „Grand tour of Switzerland” (28. јул - 04. август), приказала је природне лепоте Швајцарске и туристичку понуду ове земље;

- Изложба фотографија посвећених обележавању Међународног дана јоге у периоду 31. јул -10. август у организацији Амбасада Индије у Београду. Приказано је тридесет фотографија насталих током обележавања Међународног дана јоге – 17. јуна 2017.год.;

* Изложба фотографија Руског географског друштва „Најлепша земља“ у периоду 01 - 10.август представљена је на Савском шеталишту (код Алеје хероја), На изложби су приказане најзанимљивије фотографије приспеле на фотоконкурс Руског географског друштва, које приказују природне лепоте и друге мотиве Руске федерације;
* Путујућом изложбом плаката „Толеранција“ на Савском шеталишту на Калемегдану 01- 22.септембар, отворена је „Недеља поноса“ (Pride Week 2017), која је обележена низом манифестација у Београду. На изложби су представљени плакати реномираних дизајнера из целог света, који на свој начин приказују толеранцију;
* Траг фондација и Фонд Б92 Калемегдану у периоду 14 - 28.септембар, организовали су изложбу “Избеглица: Човек”, повдом друге годишњице од оснивања центра за подршку и оснаживање избеглица;

- Изложба „Краљевина Данска – од Копенхагена до Арктика“. У организацији Амбасаде Краљевине

Данске у Београду у периоду 23. октобар – 5. новембар постављена је изложба поводом стогодишњице

од успостављања дипломатских односа између Данске и Србије;

- Изложба "Буквари и букварска настава код Срба" постављена је почевши од 13. новембара у поводу 420

година од издавања првог штампаног буквара. Поставком је на специфичан начин представљена је прича о букварим, хронологији њиховог настанка, ауторима, садржајима као и о азбукама и писмима која су се користила;

* Изложба „Природњачки музеј, призори, поводом 122 године постојања“ отворена је 22. децмбара;
* Изложба „Београд царског генерала и славног инжењера Доксата де Мореза“ постављена је од 15.

децембара. Посвећена је животу и делу чувеног градитеља Београда у 18. веку, царском генералу и славном инжењеру Доксату де Морезу;

Последње три изложбе, као и изложба „Кључеви Белог града - Београд 1867. године“ суфинансиране су

средставима које је предузеће добило на конкурсу Секретаријата за културу града Београда.

Реализоване изложбе на другим локацијама

* у Кули Небојша налази се стална изложбена поставка, која се може погледати од среде до недеље, од 10 до 17 часова;
* у Великом барутном магацину је стална изложбена поставка римских камених споменика, стела и жртвеника;
* у Војном бункеру постављена је изложба посвећена цензури у уметности 60-тих и 70-тих година 20. века - „Бункeрисaнa умeтнoст“. Изложба је реализована у 2016. години, а јавности је приказана у оквиру нове изложбене сезоне. Изложба је отворена 24. априла 2017. године;
* у Римском бунару реализована је изложба "Спиритуална еластичност" (15 – 24. мај 2017. г.).

Изложба инсталација уметнице Естер Зајми Милентијевић била је и саставни део овогодишње манифестације "Ноћ музеја";

* **У Кули Небојши постављена је изложба „Impossible Perspectives”**20-28. мај 2017. г. Изложба младог уметника Вука Ћука бави се истраживањем утицаја свакодневне интеракције човека са дигиталним садржајем, испитује везу физичког и виртуелног света и њен утицај на уметност и свакодневни живот. Изложба је могла да се погледа и у оквиру манифестације „Ноћи музеја“.

Изложбе у Галерији Београдске тврђаве

Умeтнички сaвeт Гaлeриje Београдске тврђаве је након спроведеног јавног конкурсу одабрао 12 уметника који ће током 2017.године бити у прилици да своје уметничке радове излажу у Галерији у Стамбол капији. Осим изабраних уметника, прилику да излажу у овом простору добили су и студенти уметничких факултета, са којима ЈП „Београдска тврђава“ има потписане протоколе о сарадњи и то: Факултет примењених уметности, Факултет ликовних уметности и Академија лепих уметности из Београда. ЈП „Београдска тврђава“ уступа галеријски простор, штампа каталоге и плакате за сваку изложбу и на друге начине промовише младе уметнике путем сајта предузећ, медија и слично. У три квартала 2017. године реализовано је 12 изложби, од чега је девет изложби уметника: изложба цртежа Милорада Степанова (20. фебруар – 14. март), Сање Солунац (16. март – 4. април), Милице Ракоњац (20. април – 9. мај), Момчила Антоновића (25. мај - 13. јун), Јелене Марјановић (15. јун - 4. јул), Коштане Ђурић (6 – 25. јул), Марије Здравковић (27. јул – 15. август), Николе Радосављевића (17. август – 5.септембар), Теодоре Џудовић (7 – 26. Септембар), Тамара Недељковић Вукша (12 – 31. октобар ), Тамара Ждерић (16. новембар – 5. децембар), Едвина Романовић Худечкова (7 – 26. децембар), као и четири студентске изложбе: изложба радова студената ФЛУ (6 - 19. април), изложба радова студената АЛУМ (11 – 23. мај), изложба портрета студената Факултета примењених уметности (28. септембар – 10. октобар) и изложба радова студената ФПУ (2 - 14. новембар).

Почевши од 27. децембра у Галерији Београдске тврђаве, представљени су радови ученика трећих и четвртих разреда основних школа из Београда - учесника конкурса "Београд мој град", у организацији ЈП "Градско стамбено". Изложено је 56 радова ученика који су свој град представили кроз знаменитости Београдске тврђаве и Калемегдана. Предвиђено је да ова поставка буде постављена до 15. Јануара 2018.године.

Изложбе комерцијалног карактера

* Изложба „Средњовековне справе за мучење“

Изложба „Средњовековне справе за мучење“ поставњена је 2015. године и још увек привлачи велику пажњу посетилаца. Изложбу чини око шездесет реплика справа за мучење, у природној величини. Сваки експонат је пропраћен илустрацијом која појашњава његову употребу и текстом који описује справу, њен историјат и период у ком је коришћена. У периоду 01.01 -31.12.17.г. продато је укупно 15.011 улазница;

* Изложба Дино парк „Јура авантура“

„Дино парк - Jурa авaнтурa“ је 1. априла поново почео са радом на Калемегдану. У парку се може видети 35 реплика диносауруса у природној величини, међу којима су и покретни диносауруси са звучним ефектима. „Jурa Aвaнтурa“ нуди дeци и oдрaслимa и вeлики брoj културнo-зaбaвних и eдукaтивних сaдржaja. У периоду од 15.03. до 30.11.17.године продато је укупно 31.034 улазница. Партнери у организацији изложбе, по одбитку свих трошкова изложбе, равноправно деле остварени приход (50 %/ 50 %).

МУЗИЧКО СЦЕНСКА ДЕЛАТНОСТ

* Музички програм на Музичком павиљону. У оквиру програма „Музика деце за децу“ током маја и јуна месеца реализовани су програми у сарадњи са музичким школама у Београду и Удружењем "Талија";

- Музички програм Фестивал „Музика класика light“ - 30.мај – 2. јун 2017. године. Седми фестивал уметничке музике „Музика класика light“ одржан је на Музичком павиљону на Калемегдану;

* „FILMSTREET“ фестивал - 22. јун 2017. године и 15. јул 2017.године. У оквиру овогодишњег „Filmstreet“ фестивала на Летњој сцени на Калемегдану изведена је једна од нагледанијих позоришних представа „Тешко је рећи збогом“, као и представа „Сумљиви лице“, у изведби Вихор театра;
* Фестивал хорова „We are singing“ - 24. јуна 2017. године. У организацији музичке асоцијације „We Are Singing“ на Музичком павиљону наступили су хорови из Србије и Италије, који су се представили посетиоцима на бесплатном концерту;
* „Singidunum fest“ - 24. јуна 2017. године. Први „Singidunum fest“, нa ком су наступили ветерани rock 'n' roll музике, одржан je на теренима KK Партизан на Калемегдану, у рганизацији „Route 011″;
* У Великом барутном магацину одржан је концерт експерименталне музике 22. априла 2017. године. Концерт експерименталне музике, под називом "Повратак одласка" одржан је уз 3Д анимације, светлосне, ласерске и звучне ефекте;
* У организацији предузећа УГС ПРО доо, у дворишту Великог барутног магацина у периоду 01.05 -30.09.2017.године у дане викенда, организује се музичко-сценски програм;
* У организациј „Аpgrade“ доо, организован је „Аpgrade festival“. Један концерт је одржан 09. јуна.2017.године, а три концерта 07., 08. и 09.септембара 2017.године;
* 26. августа организован је Фестивал електронске музике – **„**Kalemegdan Summer Festival“, на теренима КК “Партизан”. У сарадњи са предузећем „Smile prodуcion“, фестивал је одржан и 2015. и 2016.године. Фестивал привлачи велики број младих и промовише Београд као потенцијалну фестивалску дестинацију. У оквиру фестивала одржана је „Индонежанска пијаца“, осмишљена да посетиоцима представи културу Индонезије и пружи им могућност да осете дух ове егзотичне земље у самом срцу Београда;
* Њујоршки трио Интерпол одржао је 13. август 2017. године концерт, у рову код Војног

музеја на Београдској тврђави. Бенд је наступио у Београду, у оквиру европске турнеје којом се обележава 15 година од изласка албума првенца;

* Европски дан језика обележен је 26. септембра у 16.00 часова концертом на Музичком павиљону на Калемегдану, у организацији Гете Института, Института Сервантес и Француског института;
* У сарадњи са ФПУ у Београду и Катедром за анимацију коју води професор Растко Ћирић, у Великом барутном магацину 26. и 27. августа одржан је шести Фестивал европске студентске анимације – ФЕСА 2017.; Тема Фестивала био је „Ритам (око нас и у нама)“. На конкурс је пристигло 109 студентских анимираних филмова из 14 европских земаља и 17 школа анимације: Француске 22, Швајцарске 16, Мађарске 13, Израела 12, Хрватске 10, Португалије 8, Данске 7, Словеније 6, Србије 5, Италилје 4, Шпаније 3, Грчке 2 и из Белгије 1. Селекциона комисија је изабрала 28 филмова за два такмичарска програма.

Осим главног, Фестивал је имао и пратећи програм, од којих је део био организован и на Факултету примењених уметности у Београду.

Циљ Фестивала, који се одржава уз подршку Министарства културе и града Београда је промоција уметности анимације европских земаља, међународна сарадња и размена искустава, као и стварање услова који ће омогућити младим генерацијама да изнађу нове концепте и технике;

- У организацији Природњачког музеја, 23 септембра на Летњој сцени на Калемегдану одржана је едукативна позоришна представа „Сачувајмо природу од нас самих-заштитимо дрвеће“;

* Одржан је Новогодишњи концерт „Музика деце за децу“.

ЕДУКАТИВНЕ И СПОРТСКО ЗАБАВНЕ ДЕЛАТНОСТИ

**-** Зимски и пролећни распуст на Калемегдану: бесплатне радионице старих заната.

Национална асоцијација за старе и уметничке занате и домаћу радиност „Наше руке“ и ЈП „Београдска тврђава“ током зимског распуста организовали су бесплатне радионице старих заната за децу и младе. У оквиру четири радионице које су одржане у Стамбол капији на Београдској тврђави, деца су била у прилици да се упознају са неколико старозанатских техника: пустовање вуне, ковачки занат, ткање на разбоју и плетење, хеклање и вез;

* Презентације старих заната, од 1. јуна до 31. августа 2017. године.

Национална асоцијација за старе и уметничке занате и домаћу радиност „Наше руке“ и Јавно предузеће "Београдска тврђава", свакподневно су, од 1.јуна до 31. августа организовали бесплатне презентације старих заната у Стамбол капији на Горњем граду Београдске тврђаве. Мајстори различитих профила раде на предметима за свакодневну употребу, али и на онима који имају уметничку вредност. Циљ презентација старозанатских техника је очување и оживљавање старих заната, пружање подршке занатлијама да пласирају своје производе и обогаћивање туристичке понуде Београдске тврђаве и града Београда;

* За најмлађе суграђане, организовани су посебни едукативно забавни програми прилагођени деци школског и предшколског узраста. У организацији ЈП „Београдска тврђава“, више од 3.000 малишана упознало се, кроз ове програме, са историјским и културним наслеђем Београда;
* У организацији Природњачког музеја, 23. септембар 2017. године, одржана је едукативна позоришна представа „Сачувајмо природу од нас самих - заштитимо дрвеће“ на Летњој сцени на Калемегдану;
* У сарадњи са Удружењем „Sia er streličarstvo”, већ другу годину заредом у периоду март –

децембар, на Београдској тврђави се врши презентација старе вештине историјског стреличарства. Реализацијом овог програма предузеће остварује и значајан приход.

ОТВОРЕНИ ОБЈЕКТИ НА БЕОГРАДСКОЈ ТВРЂАВИ

Од укупно шест објеката који су доступни посетиоцима Београдске тврђаве, током зимске паузе су отворени само Кула Небојша и Казамати Војног музеја. Преостала четири објекта Римски бунар, Велики барутни магацин, Војни бункер и Сахат кула у поменутом периоду отварана су по потреби за организоване туристичке групе. У Галерија и радионица старих заната постављена је изложба „Путовање у средњи век“.Посетиоци могу да се упознају са изгледом једне средњовековне просторије, да виде и пробају средњовековне костиме и сликају се у њима.

Сезона на Београдској тврђави почиње 31. марта, од када су сви објекти отворени свакодневно па чак и викендом од 11 до 19 часова, осим Куле Небојша која ради од среде до недеље од 11 до 19 часова. Сезона, током које су сви објекти свакодневно отворени за посетиоце траје до 01. новембра. У случају повољних метеролошких услова, сезона се сходно томе продужава.

У сарадњи са неколико туристичких агенција, током целе године је омогућен обилазак објеката од стране организованих туристичких група.

|  |  |
| --- | --- |
| Преглед продатих карата по објектима 01.01.-31.12.17.г. | |
| Објекат | Продате карте |
| Римски бунар | 8.946 |
| Војни бункер | 877 |
| Кула Небојша | 1.829 |
| Велики барутни магацин | 499 |
| Сахат кула | 683 |
| Обједињена улазница за 5 објеката | 2.146 |
| Изложба „Путовање у средњи век“ | 1.656 |
| Изложба „Средњовековне справе за мучење“ | 15.011 |
| Аудио водич | 133 |
| Организоване туре | 20.685 |
| Мобилна апликација „OROUNDO“ | 220 |
| **УКУПНО** | **52.685** |

Манифестација „Ноћ музеја“ одржана је 20. маја 2017.године. Београдска тврђава била је и ове године, једна од најпосећенијих дестинација у току манифестације „Ноћи музеја“. По основу учешћа у продатим улазницама остварен је приход од 186.907 динара.

ЈП „Београдска тврђава“ наставља да ангажује волонтере - презентере за потребе презентације објеката на Београдској тврђави. Презентери, студенти завршне године Филозофског факултета задужени су за информисање и презентацију историје и културно-споменичког наслеђа.

У намери да обогати понуду туристима, ЈП „Београдска тврђава“ је од средине априла понудила посетиоцима нову мобилну апликацију за обилазак комплекса, којом се индивидуалним посетиоцима пружа могућност да се на најсавременији начин помоћу својих мобилних телефона упознају са историјом и споменичким наслеђем Београдске тврђаве и града Београда.

ЈП „Београдска тврђава“ постало је први званични српски партнер европске мреже OROUNDO, која нуди мобилне платформе за промоцију културног наслеђа. Осим текстова, старих и нових фотографија Београдске тврђаве, мобилна апликација употпуњена је и аудио водичем. Описано је укупно 26 тачака, а прича траје око 60 минута. Апликација је доступна на шест језика: српском, енглеском, француском, немачком, шпанском и руском.

Предузеће је током прве половине 2017. године презентовало Београдску тврђаву на Сајму туризма од 23 - 26. фебруара, на Сајму наутике, лова и риболова од 9 - 12.марта , када је и приказана изложба "На палуби брода…на обали реке", као и на Сајму трећег доба од 24-25.маја , када је у оквиру 4. Сајма за треће доба ЈП "Беогтрадска тврђава" представило своје програме, отворене објекте на Београдској тврђави и понудило старијим грађанима бесплатне туре Београдском тврђавом, у пратњи стручног водича.

Трећи „Београдски манифест“ одржан је на Горњем граду Београдске тврђаве у периоду од 25-28. маја 2017.године. Бројним посетиоцима понуђени су богати и разноврсни садржаји .

ЈП „Београдска тврђава“ је остварила приход од 3.000.000 динара.

ДРУГЕ МАНИФЕСТАЦИЈЕ НА БЕОГРАДСКОЈ ТВРЂАВИ

Од осталих манифестација на Београдској тврђави треба поменути манифестацију „Дани Београда“ од 15 - 19. априла 2017. године. У знаку 150 година од предаје кључева града, централна манифестација одржана је 18. априла на Калемегдану, полагањем венаца на спомен-обележје, уз почасну паљбу и оркестар Министарства унутрашњих послова, као и сценски приказ предаје кључева града, у извођењу глумаца Позоришта Дадов.

У првој половини 2017. године одржано је још доста манифестација на простору комплекса као што су:Бадњи дан на Калемегдану 6. јануара, Витешко пливање за Богојављенски крст 18. јануара, „Витешка стража“ 25. и 26. марта и 1. и 2. априла,“ Витез фест“ 8. и 9. априла , обележавање годишњице смрти Јована Дучића 7. априла, књижевна манифестација у Кули Небојши поводом Светског дана књиге 23 априла, Европски дан паркова 24. маја, „Недеља енергије“ 29 – 31. маја, Рамазанска вечера 30. маја, витешки турнир „Свибор – Духови 2017“ 3. и 4. јуна.

У оквиру манифестације „Дани европске баштине“ од 15 до 30. септембра –2017. године бројни програми организовани су на простору Београдске тврђаве и парка Калемегдан.

У организацији Удружења ликовних уметника Србије, на платоу код Павиљона Цвијета Зузорић у периоду 15 - 31. августа 2017. године организована је вајарска колонија.

И ове године, на кеју код Куле Небојше од 31. aвгуст до 3. септембар 2017. године одржана је четвородневна манифестација „**Fish Fest“,**посвећена презентацији **специјалитета од рибе.**

Поводом 60 година од успостављања дипломатских односа између Републике Србије и Краљевине Мароко, на Савском шеталишту на Калемегдану од 15 до 24. септембар 2017. године , одржана је Недеља мароканске културе у организацији установе „La maison de l’ artisan“ и у сарадњи са Градом Београдом, Секретаријатом за културу, ЈП "Београдска тврђава" и амбасадом Краљевине Мароко.

Природњачки музеј и Друштво за очување дивљих животиња „Mustela“ организовали су 16. септембра 2017. године обележавање 21. Међународне ноћи слепих мишева. Програм је, уз подршку ЈП "Београдска тврђава", одржан на Летњој сцени на Калемегдану, а обухватао је мултимедијална предавања, разговор стручњака са грађанима, приказивање живих примерака слепих мишева.

Изложбом фотографија „Шармантни Пекинг” код Павиљона „Цвијета Зузорић” ,16. и 17. септембар 2017. године свечано је отворена манифестација „Дани Пекинга” у Београду. Манифестацију су отворили градоначелник Београда Синиша Мали, в.д. градоначелника Пекинга Чен Ђининг и амбасадор Кине у Србији Ли Манчанг. На Калемегдану је организована и продајна изложба традиционалних кинеских производа.

12. Ноћ истраживача одржана је 29. септембар 2017. године у 11 градова широм земље, под слоганом „Знање на први оглед“ У Београду, манифестација је одржана на 10 локација, међу којима су и Београдска тврђава и парк Калемегдан (Савско шеталиште, Фонтана Борба, Музички павиљон и Летња сцена), где су љубитељи науке и истраживања присуствовали великој научној забави.

У оквиру Дечје недеље, на платоу код Павиљона Цвијета Зузорић . у оквиру Фестивала дечјег стваралаштва, 6 октобара су организоване креативне радионице, музички програм за децу и изложба на отвореном.

Предузеће остварује значајне приходе по основу уступања простора ма Београдској тврђави и парку Калемегдан за реализацију разних комерцијалних програма, као што су снимања, концерти, маркетиншке промоцијем, књижевне промоције и слично. Цене су дефинисане усвојеним Ценовником предузећа.

Експлоатација паркиралишта „Калемегдан“ у сарадњи са ЈКП за паркирање и јавне гараже „Паркинг сервис“, остварују се значајна финансијска средства.

Учешћем на конкурсу Секретаријата за културу града Београда, предузећу су одобрена средства за суфинасирање програма, у укупном износу од 3.000.000 динара, и то за:

* Едукативно-забавне програме за децу на Београдској тврђави 450.000 динара;
* Изложбе у јавном простору 950.000 динара;
* Изложбе у галерији Београдске тврђаве у Стамбол капији 950.000 динара;
* Фестивал европске студентске анимације „Феса 2017“ 300.000 динара и
* Музичко- сценске програме на Београдској тврђави 350.000 динара.

Уговор бр. VI-02-401.2 -292 закључен је 04. јула 2017.године.

Предузеће је аплицирало и на разним конкурсима:

* код Министарства правде Републике Србије за извођење радова на Пројекту конзервације и рестаурације дела Савског шеталишта од Великих степеница ка Равелину Краљ капије – Великог степеништа;
* Код Министарства културе и информисања Републике Србије за Пројекат уређења дела ходника Великог барутног магацина, уређење постојећих и постсвљање нових споменика;
* код Министарства културе и информисања Републике Србије за извођење радова на Пројекту конзервације и рестаурације дела Савског шеталишта од Великих степеница ка Равелину Краљ капије – Великог степеништа;
* За доделу средстава за реализацију Пројекта конзервације и рестаурације дела Савског шеталишта од Великих степеница ка Равелину Краљ капије – Великог степеништа, предузеће је аплицирало и код Амбасаде Сједињених Америчких Држава у Београду.

НАБАВКЕ РАДОВА, ДОБАРА И УСЛУГА

Спроведен је поступак јавне набавке за превоз посетилаца Комплекса са две гарнитуре отворених туристичкогих забавних возића на електрични погон и изабрано предузеће „Аутокућа Срем“ из Сремске Каменице да у периоду 01.април – 30.септембра превози возићима посетиоце на комплексу.

Закључен је уговор са Удружењем „Сиа ер стреличарство“ за реализацију програма презентације вештине историјског стреличарства на простору Београдске тврђаве у периоду март – децембар. Реализацијом овог програма предузеће остварује значајне финансијке ефекте.

Закључен је и уговор за снабдевање електричном енергијом са предузећем „ЕПС Снабдевање“ доо, као и уговор за праћење медијских објава о активностима предузећа и реализацији програма и других активности на комплексу.

После спроведеног поступка закључен је уговор за услугу фиксне телефоније за период 01.08.17 -31.07.18.године.

У циљу безбедности посетлаца, запослених и објеката, након спроведене набвке, закључен је годишњи уговор за осигурање лица од последица несретног случаја, осигурања запослених од случаја тежих болести, осигурања опреме, осигурања објеката од пожара, поплава и провалних крађа, као и осигурање од опште одговорности које покрива све посетиоце Комплекса.

Након спроведеног поступка јавне набавке изабран је понуђач са којим је закључен годишњи уговор

(за период 01.10.2017 – 30.09.2018.године ) за набавку услуге дигиталне и офсет штампе за потребе реализације планираних програма и других потребапредузећа.

Са најповољнијим добављачима закључени су уговори за: набавку фотографских услуга за потребе предузећа, за изнајмљивање мобилне заштитне ограде, изнајмљивање заштитних стубића, изнајмљивање пагода и штандова, као и за набавку услуге дизајнирања и припреме за штампу.

Израда пројекта туристичке сигнализације на Комплексу уговорена је са Заводом за заштиту споменика културе града Београда. Пројект је достављен предузећу крајем децембра 2017.године, Са Новинском агенцијом „Тањуг“ закључен је уговор за услугу емитовања информативно-промотивних видео спотова о манифестацијама и програмима на Комплексу.

Уговорена је ревизија финансијских извештаја предузећа за 2017. годину.

Набављена је једна фискална каса и један рачунар за потребе предузећа.

Спроведеном јавном набавком, закључен је уговор и израђена је пројектно техничка документација за реконструкцију и адаптацију објекта културе на простору Калемегдан Велики на КО 64/4 КО Стари град. Пројектно – техничка документација предата је предузећу 23.06.17.године.

Након спроведеног поступка, изабран је понуђач с којим је закључен уговор о вишегодишњем закупу непокретности на КО 64/4 КО Стари град.

У циљу уређења Ташмајданске пећине урађено је снимања постојећег стања објекта и просторно

програмско дефинисање просторних ресурса објекта Ташмајданске пећине у Београду, са израдом пратеће пројектно-техничке документације.

Са Пеђом Паровићем ПР –„Пакт студио“, као најповољнијим понуђачем, 24.07.2017.г. закључен је уговор за израду пројектног задатка за пројекат уређења и стављања у функцију Ташмајданске пећине.

По спроведеној набавци набављена је опрема за видео надзор и електронску контролу приступа за потребе предузећа.

Спроведена је набавка и закључен је уговор, за поправку изложбених постамената које предузеће користи приликом организације изложбених поставки на отвореном.

Закључен је уговор са Археолошком институтом из Београда за извршење заштитних археолошких ископавања и истраживања у циљу дефинисања стратиграфије археолошких слојева на простору угроженом грађевинским радовима у парку Калемегдан Велики на к.п. 64/4 КО Стари град, а на основу Решења Републичког завода за заштиту споменика културе из Београда (број 0401 -2/25330 ).

Након спроведене јавне набавке, закључен је уговор по основу којег су сви запослени извршили редовни годишњи систематски здравствени преглед.

Спроведене су набавке и закључени уговори за набавку тонера, кетриџа и рибона са штампаче и фотокопир апарате, као и набавку канцеларијског материјала за потребе предузећа.

Након спроведеног поступка изабрани су најповољнији понуђачи са којима су закључени годишњи уговори за услугу обезбеђења која подразумева и услугу противпожарне заштите, као и услугу чишћења објеката на простору Београдске тврђаве и парка Калемегдан.

По спроведеним набавкама закључени су уговори за извођење радова на текућем одржавању: покретних објеката на комплексу, санацији оштећења на бедемима на Комплексу, поправци пода у Великом барутном магацину, као и на поправци и одржавању електричних инсталација, уређаја и припадајуће опреме.

Сходно спроведеној набавци, у децембру је закључен годишњи уговор за услуге одржавања рачунарске опреме у предузећу.

1. БИЛАНС УСПЕХА

Остварени пословни проходи су у нижи од планираних, у највећој мери због тога што предузеће није добило планирана средства дотација која су била намењена за реализацију планираних рестаураторско –конзерваторских радова ( планирана дотација Министарства културе и информисања Републике Србије за конзервацију и рестаурацију дела Савског шеталишта – Великих степеница). Дошло је и до извесних промена у структури остварених прихода.

Приходи од продатих сувенира су знатно нижи од планираних, док су приходи од улазница за отворене објекте у оквирима планираних. Приходи остварени од реализације комерцијалне изложбе „Дино парк – Јура авантура“ у овом периоду су значајно нижи, пошто је изложба након зимске паузе, због неповољних временских услова касније почела са радом. У циљу унапређења понуде и садржаја за посетиоце ове изложбе, из оствареног прихода извршена су значајна улагања, која су умањила финансијске ефекте изложбене поставке. Ефекте ових улагања треба очекивати у наредном периоду. Приходи од комерцијалне изложбе „Средњовековне справе за мучење“ у Казаматима Војног музеја су нешто нижи од планираних, пошто је смањено интересовање за исту, обзиром да је ова изложбена поставка постављена још 2015.године.

Приходи од субвенција за зараде запослених и обезбеђење су оквиру планираних, уз напомену да је почетком године било кашњења у уплатама од стране оснивача, због кашњења у потписивању Уговора о суфинансирању рада и обављања делатности предузећа. Приходи од дотација за суфинансирање реализације програма су нешто нижи, јер нису одобрена сва средства за која је предузеће аплицирало на објављеним конкурсима.

Приходи од сталних корисника простора, као и приходи од надокнада за постављање привремених покретних објеката по Конкурсу су у очекиваном обиму. То се може констатовати и за приходе од експлоатације паркиралишта „Калемегдан“, који су чак и нешто виши од планираних.

Приходи од профитабилних манифестација на Комплексу, који се наплаћују по ценовнику предузећа (снимања, концерти, маркетиншке промоције...) су у границама очекиваних. Евидентан је пад прихода од реализације изложби за потребе трећих лица. Претходна година је била веома успешна, па је било за очекивати да може доћи до стагнације или пада ових прихода.

Остварени пословни расходи у овом периоду су знатно нижи од планираних, због тога што се одустало од појединих планираних активности, јер нису добијена планирана средства за реализацију истих,

или нису били испуњени неопходни услови. Предузеће је у овом периоду било приморано да по две правоснажне судске пресуде изврши плаћања. Средства су планирана на позицији дугорочних резервисања. Плаћене су и камата по поменутим правоснажним судским пресудама.

Укупни приходи из пословања износили су 96.797.870 динара, а расходи из редовног пословања износили су 89.347.342 динара, тако да је предузеће у овом периоду остварило добит од 7.450.528 динара (нето – након одбитка пореза 6.332.949 ).

2. БИЛАНС СТАЊА

Евдентиране су све промене на позицијама Биланса стања предузећа. Може се констатовати да није било битнијих промена у Билансу стања предузећа, у односу на стање на дан 31.12.2016. године.

3. ИЗВЕШТАЈ О ТОКОВИМА ГОТОВИНЕ

Токови готовине су ускладу са оствареним приходима и трошковима насталих расхода у пословању у овом периоду.

Наплата потраживања је задовољавајућа. Кашњење у плаћању је било присутно неколико година код једног од четири стална корисника простора – предузећа „Агео“ доо. Ово предузеће већ више од годину дана редовно измирује текуће обавезе и почетком четвртог квартала је измирило у потпуности сва дуговања. Корисницима простора, као и туристичким агенцијама које организују групне посете објектима на Комплексу, рачуни се издају последњег дана у месецу за тај месец, тако да су уплате – прилив новца увек реализују у наредном месецу.

У периоду 20. мај - 01. јун забележен је велики прилив новчаних средстав по основу спроведеног конкурса за одређивање корисника места за постављање привремених покретних објеката.

Уплаћено је на текући рачун предузећа укупно 25.640.000 динара ( 17.990.000 динара за покретне објекте и 7.650.000 динара за локације за продају сладоледа). За ове износе предузеће је испоставило авансне рачуне, који се затварају рачунима по протеку периода на који се односе.

Поједини корисници који желе да реализују изложбене поставке на отвореном, како би резервисали термине које желе, врше авансне уплате.

Плаћање обавеза предузећа, одлив новца је у складу са трошковима пословања приказаним у Билансу успеха предузећа. Предузеће уредно измирује своје обавезе према добављачима и држави. Одлив новца је мањи од планираног, због кашњења у реализацији неких од планираних активности. Нису плаћене обавезе по рачунима који су достављени задњих дана овог периода. Предузеће у потпуности поштује рокове плаћања прописане Законом о измирењу новчаних обавеза. Ниједном добављачу обавеза није плаћена у року дужем од 45 дана од настанка обавезе. Ове чињенице се директно одражавају на токове готовине.

Предузеће је у потпуности ликвидно. Део слободних новчаних средстава се, након анализе планираних прихода и расхода у одређеном периоду како би се обезбедило успешно пословање, орочава и на тај начин се остварују значајни финансијски приходи.

4. ТРОШКОВИ ЗАПОСЛЕНИХ

Све позиције трошкова запослених у периоду 01.01 - 31.12.2017.године биле су у складу са планираним величинама.

Маса исплаћених зарада ( бруто I , бруто II , нето ) је нешто нижа од планираних величина. У исказаној маси није обухваћено 10 % - 1.695.644 динара, које је уплаћено на посебан рачун, сходно одредбама Закона о привременом уређењу основица за обрачун и исплату плата односно зарада и других сталних примања код корисника јавних средстава.

Кад се маси бруто II исплаћених зарада дода наведених 10 %, то је мање од планиране масе бруто II, за период 01.01 -31.12.2017.године.

Није се мењао укупан број запослених у предузећу, остао је 15 као и претходне године. Променила се само струкура на крају овог периода: 12 на неодређено време и 3 на одређено време.

По основу уговора о делу исплаћено је 35.000 динара (3 извршиоца – ФЕСА ). По основу ауторских уговора исплаћено је 243.489 динара. Исплате по овим уговорима су ниже од планираних, јер нису реализовани сви планирани орограми. Један део програма није реализован јер нису добијена средства на конкурсима или зато што се одустало од реализације неких пројеката због тога што нису били испуњени неопходни услови за реализацију. Исплате по основу уговора о привременим и повременим пословима су незнатно више од планираних ( 3.665.591 динара ), док су исплате надокнада члановима Надзорног одбора предузећа у потпуности у складу са планираним (1.234.177 динара).

По основу осталих уговора исплаћено је 481.357 динара - на име трошкова превоза и топлог оброка презентерима – студентима завршне године Филозофског факултета, који су у току сезоне у својству волонтера задужени за информисање и презентацију историје и културно-споменичког наслеђа.

Накнаде за превоз запослених на посао и са посла, као и јубиларне награде су у складу са планираним величинама, односно сходно броју извршиоца који испуњавају услове за исплату јубиларне награде. Јубиларна награда у висини од 148.365 динара (бруто) исплаћена је једном запосленом, а у јуну је поводом 15 година постојања фирме исплаћена јубиларна награда свим запосленим у укупном износу од 1.007.000 динара. На име солидарне помоћи запосленим исплаћено је укупно 395.900 динара (бруто).

Исплаћена је надокнада члановима Уметничког савета предузећа – укупно за три члана 23.734 динара.

5. ДИНАМИКА ЗАПОСЛЕНИХ

Укупан број запослених се није мењао. Променила се само структура на крају овог периода: 12 на неодређено време и 3 на одређено време.

Наиме једана стално запослена радница је 24.априла именована на јавну функцију, па је предузеће било приморано да са другим извршиоцем склопи Уговор о раду на одређено време. Пошто је једна запослена отпочела са коришћењем трудничког и породињског боловања, са другим извршиоцем који је до тада био ангажован преко уговора о привременим и повременим пословима, закључен је уговор о раду на одређено време.

6. КРЕТАЊЕ ЦЕНА ПРОИЗВОДА И УСЛУГА

У овом периоду није било значајнијих промена цена које су дефинисане Ценовником предузећа.

Уведене су цене за изнајмљивање генерисаног кода за мобилну апликацију за разгледање Београдске тврђаве и Парка Калемегдан – за појединачно разгледање и групно разгледање. ЈП „Београдска тврђава“ постало је први званични српски партнер европске мреже OROUNDO, која нуди мобилне платформе за промоцију културног наслеђа.

Уведене су и надокнаде за издавање сагласности за манифестације који организују други, фотографисање младенаца и остала пригодна фотографисања, као и надокнада за обраду захтева, подносиоца којима се иначе не наплаћује коришћење простора на Комплексу.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

Обухваћене су субвенције за обезбеђење Београдске тврђаве (за новембар и децембар 2016., јануар, фебруар, март, април, мај, јул, август, септембар и октобар (до 15.) 2017. године), као и субвенције за део зарада запослених за све месеце у години. Спроводећи одредбе Уговора о финансирању рада и обављања делатности ЈП „Београдска тврђава“, предузеће је у буџет града Београда, вратило све предвиђене износе ПДВ-а садржаног у рачунима за обезбеђење.

Сходно спроведеним конкурсима уплаћене су дотације за реализацију програма – 3.000.000 Секретаријат за културу града Београда и 200.000 Министарство културе и информисања Републике Србије.

8. СРЕДСТВА ЗА ПОСЕБНЕ НАМЕНЕ

Није било одступања у исплатама средстава за посебне намене у односу на планиране величине.

Средства за спонзорства и донације нису планирана у 2017. години. У овом периоду утрошено је 703.000 динара рекламу и пропаганду, 284.000 динара за трошкове репрезентације, а 184.891 за образовне намене (стручна литература, стручни пакети).

9. ИЗВЕШТАЈ О ИНВЕСТИЦИЈАМА

У овом периоду нису реализоване планиране инвестиције. Реализација дела планираних инвестиција зависила је од одобравања планираних субвенција и дотација, које је изостало. Забележене су активности на изради пројектно техничке документације, као и елабората који се односи на локације за постављање привремених покретних објеката.

Спроведена је поступак јавне набавке за радове на реконструкцији и уређењу електроинсталација јаке струје на простору Београдске тврђаве и парка Калемегдан. Радови још увек нису започети, пошто је један од учесника уложио захтев за заштиту права понуђача.

Спроведене су набавке, закључени уговори и уплаћени аванси за извођење радова на санација оштећења на бедемима Комплекса, радова на поправци пода Великог барутног магацина, радова на поправци изложбених постамената за излож и уплаћени аванси за набавку новог сервера и опреме за реконструкцију „RACK“ ормана, као и за поправку и одржавање електричних инсталација, урећаја и припадајуће опреме на Комплексу.

**III ЗАКЉУЧНА РАЗМАТРАЊА И НАПОМЕНЕ**

Пословање предузећа у периоду 01.01 - 31.12.2017. године обављало се у складу са усвојеним Програмом пословања предузећа за 2017.годину, уз оправдана одступања у односу на планиране активности проузрокована објективним разлозима, као што су добијање планираних субвенција и дотација за извођење радова на Београдској тврђави. Ово је имало за резултат и ниже трошкове пословања, пошто део планираних активности није реализован, па су изостали и планирани трошкови за те активности. Реализација неких програма и пројеката - инвестиција директно зависи од средстава које је предузеће планирало да обезбеди из разних извора, а по основу апликација за доделу средстава.

У првом кварталу реализоване су активности које су створиле услове за нормално функционисање предузећа, као и за реализацију програма који су реализовани у другом, трећем и четвртом кварталу.

Успешно је спроведен конкурс за одређивање корисника места за постављање тезги и других покретних привремених објеката на простору Београдске тврђаве и парка Калемегдан као и конкурса за постављање конзерватора за продају сладоледа, за период од две године. Излицитирани износи су у границама очекиваних и стварају услове за финансирање планираних активности предузећа.

Доделом средстава Оснивача по основу учешћа на конкурсу за суфинансирање програма из области културе, створени су услови за реализацију већег дела планираних програма.

Београд, 30.01.2018. године Петар Андријашевић, директор